CELEX: 32015R2438
Language: hr
Date: 2015-10-12 00:00:00
Title: Delegirana uredba Komisije (EU) 2015/2438 оd 12. listopada 2015. o uspostavi plana za odbačeni ulov za ribolov određenih pridnenih vrsta u sjeverozapadnim vodama

23.12.2015   
            
            
               HR
            
            
               Službeni list Europske unije
            
            
               L 336/29
            
         DELEGIRANA UREDBA KOMISIJE (EU) 2015/2438
   оd 12. listopada 2015.
   o uspostavi plana za odbačeni ulov za ribolov određenih pridnenih vrsta u sjeverozapadnim vodama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 6. te članak 18. stavke 1. i 3.,
   budući da:
   
               (1)
            
            
               Uredbom (EU) br. 1380/2013 nastoji se postupno napustiti praksa odbacivanja ulova u svim ribarstvima Unije uvođenjem obveze iskrcavanja ulova vrsta koje podliježu ograničenjima ulova.
            
         
               (2)
            
            
               Člankom 15. stavkom 6. Uredbe (EU) br. 1380/2013 Komisiji se dodjeljuju ovlasti da donese planove za odbačeni ulov s pomoću delegiranog akta za razdoblje od najviše tri godine na temelju zajedničkih preporuka koje su izradile države članice nakon savjetovanja s relevantnim savjetodavnim vijećima.
            
         
               (3)
            
            
               Belgija, Irska, Španjolska, Francuska, Nizozemska i Ujedinjena Kraljevina imaju izravan upravljački interes u ribarstvu u sjeverozapadnim vodama. Te države članice Komisiji su dostavile zajedničku preporuku nakon savjetovanja sa Savjetodavnim vijećem za sjeverozapadne vode. Relevantna znanstvena tijela dala su znanstveni doprinos koji je preispitao Znanstveni, tehnički i gospodarski odbor za ribarstvo (STECF). Mjere iz zajedničke preporuke u skladu su s člankom 15. stavkom 6. Uredbe (EU) br. 1380/2013 i stoga bi u skladu s člankom 18. stavkom 3. te Uredbe trebale biti uključene u ovu Uredbu.
               
            
         
               (4)
            
            
               U pogledu sjeverozapadnih voda, u skladu s člankom 15. stavkom 1. točkom (c) Uredbe (EU) br. 1380/2013, obveza iskrcavanja primjenjuje se na vrste koje definiraju ribarstvo i koje podliježu ograničenjima ulova najkasnije od 1. siječnja 2016. U skladu sa zajedničkom preporukom plan odbacivanja trebao bi od 1. siječnja 2016. obuhvaćati ribarstva koja definira izrazito mješoviti ribolov bakalara, koljaka, pišmolja, crnog bakalara, škampa (Nephrops), mješoviti ribolov lista i iverka te ribolov oslića.
            
         
               (5)
            
            
               U zajedničkoj preporuci predlaže se da se izuzeće od obveze iskrcavanja primjenjuje na ribolov škampa vršama, klopkama ili košarama u zoni ICES-a VI.a i na potpodručju ICES-a VII. jer znanstveni dokazi pokazuju visoke stope preživljavanja, uzimajući u obzir karakteristike alata, ribarske prakse i ekosustav. STECF je zaključio da je izuzeće utemeljeno. Stoga bi predmetno izuzeće trebalo uključiti u ovu Uredbu.
            
         
               (6)
            
            
               Zajedničkom preporukom obuhvaćeno je sedam izuzeća de minimis od obveze iskrcavanja za određene vrste ribolova i do određene razine. Dokaze koje su dostavile države članice preispitao je STECF, koji je općenito zaključio da su u zajedničkim preporukama sadržani obrazloženi argumenti da je daljnja poboljšanja selektivnosti teško postići i/ili u pogledu nerazmjernih troškova postupanja s neželjenim ulovom, a u nekim slučajevima to je potvrđeno kvalitativnom procjenom troškova. U svjetlu prethodno navedenoga i u nedostatku drugačijih znanstvenih informacija primjereno je uspostaviti izuzeća de minimis u skladu s postotkom predloženim u zajedničkoj preporuci i na razinama koje ne premašuju dopuštene u skladu s člankom 15. stavkom 1. Uredbe (EU) br. 1380/2013.
            
         
               (7)
            
            
               Izuzeće de minimis za list do najviše 3 % u razdoblju 2016.–2018. ukupnog godišnjeg ulova te vrste plovilima koja se koriste trostrukim i jednostrukim mrežama stajaćicama za ulov lista u zonama ICES-a VII.d, VII.e, VII.f i VII.g temelji se na činjenici da je povećanja selektivnosti vrlo teško postići. STECF je zaključio da je izuzeće dobro definirano i bi stoga to izuzeće trebalo uključiti u Uredbu.
            
         
               (8)
            
            
               Izuzeće de minimis za pišmolj do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja se koriste pridnenim povlačnim mrežama veličine oka manje od 100 mm za ulov pišmolja u zonama ICES-a VII.d i VII.e temelji se na činjenici da je povećanja selektivnosti vrlo teško postići. STECF je zaključio da je dostavljeno dovoljno dokaza u korist izuzeća, ali da bi trebalo prikupiti dodatne informacije za ocjenu opsega izuzeća de minimis. To bi izuzeće stoga trebalo uključiti u Uredbu samo uz odredbu kojom se od predmetnih država članica zahtijeva da Komisiji dostave dodatne podatke kako bi STECF mogao u potpunosti ocijeniti trenutačnu razinu odbacivanja u odnosu na opseg zahtijevanog izuzeća de minimis.
            
         
               (9)
            
            
               Izuzeće de minimis za pišmolj do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja se koriste pridnenim povlačnim mrežama veličine oka od najmanje 100 mm za ulov pišmolja u zonama ICES-a VII.b–VII.j temelji se na činjenici da je povećanja selektivnosti vrlo teško postići. STECF je zaključio da je dostavljeno dovoljno dokaza u korist izuzeća, ali da bi trebalo prikupiti dodatne informacije za ocjenu opsega izuzeća de minimis. STECF je dodao da su dodatna istraživanja selektivnosti u tijeku. To je izuzeće stoga uključeno u Uredbu uz odredbu kojom se od predmetnih država članica zahtijeva da Komisiji dostave dodatne podatke kako bi STECF mogao u potpunosti ocijeniti trenutačne stope odbacivanja za predmetni ribolov.
            
         
               (10)
            
            
               Izuzeće de minimis za pišmolj do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja se koriste pridnenim povlačnim mrežama veličine oka manje od 100 mm za ulov pišmolja u zonama ICES-a VII. (osim VII.a, VII.d i VII.e) temelji se na činjenici da je povećanja selektivnosti vrlo teško postići. STECF napominje da osnova za to izuzeće ne obuhvaća puno kvantificiranih informacija o selektivnosti. STECF je zaključio da bi trebalo prikupiti dodatne informacije za procjenu tog izuzeća de minimis. To se izuzeće stoga može uključiti u Uredbu samo uz odredbu kojom se od predmetnih država članica zahtijeva da Komisiji dostave dodatne podatke kako bi STECF mogao bolje ocijeniti informacije u korist tog izuzeća.
            
         
               (11)
            
            
               Izuzeće de minimis za škamp do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja škampa na potpodručju ICES-a VII. temelji se na činjenici da je povećanja selektivnosti vrlo teško postići. STECF je zaključio da je izuzeće utemeljeno. Stoga bi predmetno izuzeće trebalo uključiti u ovu Uredbu.
            
         
               (12)
            
            
               Izuzeće de minimis za škamp do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja škampa u zoni ICES-a VI.a temelji se na činjenici da se povećanja selektivnosti vrlo teško mogu postići i popratnim kvantitativnim informacijama o nerazmjernim troškovima postupanja s neželjenim ulovom. STECF je zaključio da je izuzeće utemeljeno. Stoga bi predmetno izuzeće trebalo uključiti u ovu Uredbu.
            
         
               (13)
            
            
               Izuzeće de minimis za list do najviše 3 % u razdoblju 2016.–2018. ukupnog godišnjeg ulova te vrste plovilima koja se koriste alatom povećane selektivnosti u zonama ICES-a VII.d, VII.e, VII.f i VII.g temelji se na činjenici da je povećanja selektivnosti vrlo teško postići. STECF napominje da je izuzeće namijenjeno nadoknadi upotrebe selektivnijeg alata i da je zahtijevano izuzeće de minimis namijenjeno pokrivanju preostalog odbačenog ulova. Stoga bi predmetno izuzeće trebalo uključiti u ovu Uredbu.
            
         
               (14)
            
            
               Budući da mjere predviđene ovom Uredbom izravno utječu na gospodarske aktivnosti povezane sa sezonom ribolova plovila Unije i na njezino planiranje, ova bi Uredba trebala stupiti na snagu neposredno nakon objave. Trebala bi se primjenjivati od 1. siječnja 2016. kako bi bila u skladu s vremenskim okvirom utvrđenim u članku 15. Uredbe (EU) br. 1380/2013. U skladu s člankom 15. stavkom 6. te Uredbe, ova bi se Uredba trebala primjenjivati najviše 3 godine,
            
         DONIJELA JE OVU UREDBU:
   Članak 1.
   Područje primjene
   Ovom se Uredbom utvrđuju pojedinosti za provedbu obveze iskrcavanja, kako je predviđeno člankom 15. stavkom 1. Uredbe (EU) br. 1380/2013, a primjenjuje se od 1. siječnja 2016. u sjeverozapadnim vodama, kako je definirano u članku 4. stavku 2. točki (c) te Uredbe, u ribolovu utvrđenom u Prilogu ovoj Uredbi.
   Članak 2.
   Izuzeće na temelju stope preživljavanja
   Izuzeće od obveze iskrcavanja predviđene člankom 15. stavkom 4. točkom (b) Uredbe (EU) br. 1380/2013 za vrste za koje znanstveni dokazi pokazuju visoke stope preživljavanja primjenjuje se na škamp (Nephrops norvegicus) ulovljen vršama, klopkama ili košarama (šifre ribolovnih alata (2) FPO i FIX) u zoni ICES-a VI.a i na potpodručju VII.
   Članak 3.
   Izuzeća de minimis
   
   1.   Odstupajući od članka 15. stavka 1. Uredbe (EU) br. 1380/2013 sljedeće količine mogu biti odbačene:
   
               (a)
            
            
               za list (Solea solea) do najviše 3 % u 2016., 2017. i 2018. ukupnog godišnjeg ulova te vrste plovilima koja se koriste trostrukim i jednostrukim mrežama stajaćicama za ulov lista u zonama ICES-a VII.d, VII.e, VII.f i VII.g;
            
         
               (b)
            
            
               za pišmolj (Merlangius merlangus) do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja se koriste pridnenim povlačnim mrežama veličine oka manje od 100 mm za ulov pišmolja u zonama ICES-a VII.d i VII.e;
            
         
               (c)
            
            
               za pišmolj (Merlangius merlangus) do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja se koriste pridnenim povlačnim mrežama veličine oka od najmanje 100 mm za ulov pišmolja u zonama ICES-a VII.b–VII.j;
            
         
               (d)
            
            
               za pišmolj (Merlangius merlangus) do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja se koriste pridnenim povlačnim mrežama veličine oka manje od 100 mm za ulov pišmolja na potpodručju ICES-a VII., osim u zonama VII.a, d i e;
            
         
               (e)
            
            
               za škamp (Nephrops norvegicus) do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja škampa na potpodručju ICES-a VII.;
            
         
               (f)
            
            
               za škamp (Nephrops norvegicus) do najviše 7 % u 2016. i 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja škampa u zoni ICES-a VI.a;
            
         
               (g)
            
            
               za list (Solea solea) do najviše 3 % u 2016., 2017. i 2018. ukupnog godišnjeg ulova te vrste plovilima koja se koriste alatom povećane selektivnosti (alat TBB veličine oka 80–199 mm) u zonama ICES-a VII.d, VII.e, VII.f i VII.g.
            
         2.   Države članice koje imaju izravan upravljački interes u sjeverozapadnim vodama moraju do 1. svibnja 2016. Komisiji dostaviti dodatne podatke o odbacivanju i sve druge relevantne znanstvene informacije kojima se podupiru izuzeća iz stavka 1. točaka (b), (c) i (d). Znanstveni, tehnički i gospodarski odbor za ribarstvo (STECF) ocijenit će te podatke i informacije najkasnije do 1. rujna 2016.
   Članak 4.
   Plovila koja podliježu obvezi iskrcavanja
   1.   Države članice u skladu s kriterijima navedenima u Prilogu ovoj Uredbi utvrđuju plovila koja podliježu obvezi iskrcavanja za svaku vrstu ribolova.
   2.   Predmetne države članice Komisiji i drugim državama članicama do 31. prosinca 2015. dostavljaju popise plovila utvrđenih u skladu sa stavkom 1. za svaku vrstu ribolova iz Priloga, s pomoću sigurnog web-mjesta Unije za kontrolu ribarstva. Te popise redovito ažuriraju.
   Članak 5.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2016. do 31. prosinca 2018.
   Članak 4. primjenjuje se počevši od dana stupanja na snagu ove Uredbe.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. listopada 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 28.1.2013., str. 22.
   
   
      (2)  Šifre ribolovnih alata navedene u ovoj Uredbi definirala je Organizacija za hranu i poljoprivredu Ujedinjenih naroda.
   
      PRILOG
      
         Ribolov koji podliježe obvezi iskrcavanja
      
      
                  (a)
               
               
                  Ribolov u zoni ICES-a VI.a i vodama Unije u zoni ICES-a V.b
                  
                              Vrsta ribolova
                           
                           
                              Šifra ribolovnog alata
                           
                           
                              Opis ribolovnog alata
                           
                           
                              Veličina oka mrežnog tega
                           
                           
                              Obveza iskrcavanja
                           
                        
                              Bakalar (Gadus morhua), koljak (Melanogrammus aeglefinus), pišmolj (Merlangius merlangus) i crni bakalar (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Koće i potegače
                           
                           
                              Sve
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 10 % sljedećih riba reda Gadiformes: bakalar, koljak, pišmolj i crni balakar zajedno, obveza iskrcavanja primjenjuje se na koljak.
                           
                        
                              Škamp (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Koće, potegače, vrše, klopke i košare
                           
                           
                              Sve
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 30 % škampa, obveza iskrcaja primjenjuje se na škamp.
                           
                        
            
                  (b)
               
               
                  Ribolov s kombiniranim TAC-om za potpodručja ICES-a VI. i VII. u vodama Unije u zonama ICES-a V.b za oslić
                  
                              Vrsta ribolova
                           
                           
                              Šifra ribolovnog alata
                           
                           
                              Opis ribolovnog alata
                           
                           
                              Veličina oka mrežnog tega
                           
                           
                              Obveza iskrcavanja
                           
                        
                              Oslić
                              (Merluccius merluccius)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Koće i potegače
                           
                           
                              Sve
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 30 % oslića, obveza iskrcaja primjenjuje se na oslić.
                           
                        
                              Oslić
                              (Merluccius merluccius)
                           
                           
                              GNS, GN, GND, GNC, GTN, GTR, GEN
                           
                           
                              Sve jednostruke mreže stajaćice
                           
                           
                              Sve
                           
                           
                              Sav ulov oslića podliježe obvezi iskrcavanja.
                           
                        
                              Oslić
                              (Merluccius merluccius)
                           
                           
                              LL, LLS, LLD, LX, LTL, LHP, LHM
                           
                           
                              Svi parangali
                           
                           
                              Sve
                           
                           
                              Sav ulov oslića podliježe obvezi iskrcavanja.
                           
                        
            
                  (c)
               
               
                  Ribolov s TAC-om koji obuhvaća potpodručje ICES-a VII. za škamp
                  
                              Vrsta ribolova
                           
                           
                              Šifra ribolovnog alata
                           
                           
                              Opis ribolovnog alata
                           
                           
                              Veličina oka mrežnog tega
                           
                           
                              Obveza iskrcavanja
                           
                        
                              Škamp (Nephrops norvegicus)
                           
                           
                              OTB SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Koće, potegače, vrše, klopke i košare
                           
                           
                              Sve
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 30 % škampa, obveza iskrcaja primjenjuje se na škamp.
                           
                        
            
                  (d)
               
               
                  Ribolov u zoni ICES-a VII.a
                  
                              Vrsta ribolova
                           
                           
                              Šifra ribolovnog alata
                           
                           
                              Ribolovni alat
                           
                           
                              Veličina oka mrežnog tega
                           
                           
                              Obveza iskrcavanja
                           
                        
                              Bakalar (Gadus morhua), koljak (Melanogrammus aeglefinus), pišmolj (Merlangius merlangus) i crni bakalar (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Koće i potegače
                           
                           
                              Sve
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 10 % sljedećih riba reda Gadiformes: bakalar, koljak, pišmolj i crni balakar zajedno, obveza iskrcavanja primjenjuje se na koljak.
                           
                        
            
                  (e)
               
               
                  Ribolov u zoni ICES-a VII.d
                  
                              Vrsta ribolova
                           
                           
                              Šifra ribolovnog alata
                           
                           
                              Ribolovni alat
                           
                           
                              Veličina oka mrežnog tega
                           
                           
                              Obveza iskrcavanja
                           
                        
                              List (Solea solea)
                           
                           
                              TBB
                           
                           
                              Sve koće s gredom
                           
                           
                              Sve
                           
                           
                              Sav ulov lista podliježe obvezi iskrcavanja.
                           
                        
                              List (Solea solea)
                           
                           
                              OTT, OTB, TBS, TBN, TB, PTB, OT, PT, TX
                           
                           
                              Koće
                           
                           
                              < 100 mm
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 5 % lista, obveza iskrcaja primjenjuje se na list.
                           
                        
                              List (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Sve trostruke mreže stajaćice i jednostruke mreže stajaćice
                           
                           
                              Sve
                           
                           
                              Sav ulov lista podliježe obvezi iskrcavanja.
                           
                        
                              Bakalar (Gadus morhua), koljak (Melanogrammus aeglefinus), pišmolj (Merlangius merlangus) i crni bakalar (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Koće i potegače
                           
                           
                              Sve
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 25 % sljedećih riba reda Gadiformes: bakalar, koljak, pišmolj i crni balakar zajedno, obveza iskrcavanja primjenjuje se na pišmolj.
                           
                        
            
                  (f)
               
               
                  riboLov u zoni ICES-a VII.e – list
                  
                              Vrsta ribolova
                           
                           
                              Šifra ribolovnog alata
                           
                           
                              Ribolovni alat
                           
                           
                              Veličina oka mrežnog tega
                           
                           
                              Obveza iskrcavanja
                           
                        
                              List (Solea solea)
                           
                           
                              TBB
                           
                           
                              Sve koće s gredom
                           
                           
                              Sve
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 10 % lista, obveza iskrcaja primjenjuje se na list.
                           
                        
                              List (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Sve trostruke mreže stajaćice i jednostruke mreže stajaćice
                           
                           
                              Sve
                           
                           
                              Sav ulov lista podliježe obvezi iskrcavanja.
                           
                        
            
                  (g)
               
               
                  Ribolov u zonama ICES-a VII.b, VII.c i VII.f–VII.k
                  
                              Vrsta ribolova
                           
                           
                              Šifra ribolovnog alata
                           
                           
                              Ribolovni alat
                           
                           
                              Veličina oka mrežnog tega
                           
                           
                              Obveza iskrcavanja
                           
                        
                              List (Solea solea)
                           
                           
                              TBB
                           
                           
                              Sve koće s gredom
                           
                           
                              Sve
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 5 % lista, obveza iskrcaja primjenjuje se na list.
                           
                        
                              List (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Sve trostruke mreže stajaćice i jednostruke mreže stajaćice
                           
                           
                              Sve
                           
                           
                              Sav ulov lista podliježe obvezi iskrcavanja.
                           
                        
            
                  (h)
               
               
                  Ribolov u zonama ICES-a VII.b, VII.c i VII.f–VII.k
                  
                              Vrsta ribolova
                           
                           
                              Šifra ribolovnog alata
                           
                           
                              Ribolovni alat
                           
                           
                              Veličina oka mrežnog tega
                           
                           
                              Obveza iskrcavanja
                           
                        
                              Bakalar (Gadus morhua), koljak (Melanogrammus aeglefinus), pišmolj (Merlangius merlangus) i crni bakalar (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Koće i potegače
                           
                           
                              Sve
                           
                           
                              Ako se ukupni iskrcaj po plovilu svih vrsta u 2013. i 2014. sastoji od više od 25 % sljedećih riba reda Gadiformes: bakalar, koljak, pišmolj i crni balakar zajedno, obveza iskrcavanja primjenjuje se na pišmolj.